Diari Oficial de la Generalitat Valenciana


Sumari del DOGV 8753, del 03-03-2020 (2020/1985)

CORRECCIÓ d'errades de la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8753

Data del DOGV
:   03-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1985


Data del document
:   27-02-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Correcció d'errades

Correcció d'errades

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

CORRECCIÓ d'errades de la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves. [2020/1985]  
  
Publicada la Resolució de 20 de febrer de 2020 (DOGV 8748, 25.02.2020), del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves, i advertides errades materials, es corregeix en els termes següents:  
  
1. En l'apartat 6 del resolc quart, on diu:  
«6. La sol·licitud de les ajudes implicarà l'autorització dels interessats perquè l'Administració de la Generalitat puga procedir al tractament de les dades de caràcter personal en la mesura que siga necessària per a la gestió de les ajudes, tot això de conformitat amb el que estableix la Llei orgànica 15/1999, de 13 de desembre, de protecció de dades de caràcter personal, i les seues normes de desplegament.»;  
Ha de dir:  
«6. La sol·licitud de les ajudes implicarà l'autorització dels interessats perquè l'Administració de la Generalitat puga tractar les dades de caràcter personal en la mesura que siga necessària per a la gestió de les ajudes, tot això de conformitat amb el que estableix la Llei orgànica 3/2018, de 5 de desembre, de protecció de dades personals i garantia dels drets digitals.»  
  
2. En el paràgraf primer del subapartat 2 de l'apartat e del punt 1 del resolc cinqué, on diu:  
«2) L'autorització dels interessats té per objecte permetre a l'Administració de la Generalitat per a procedir al tractament de les dades de caràcter personal en la mesura que siga necessària per a la gestió de les ajudes, tot això de conformitat amb el que estableix la Llei orgànica 15/1999, de 13 de desembre, de protecció de dades de caràcter personal, o normativa que la substituïsca, i les seues normes de desplegament. Les dades de caràcter personal, econòmic, tributari o patrimonial de cadascun dels membres de la unitat de convivència majors de setze anys seran comprovades per l'Administració en el marc de col·laboració establit amb les diferents administracions i entitats»;  
Ha de dir:  
«2) L'autorització dels interessats té per objecte permetre a l'Administració de la Generalitat el tractament de les dades de caràcter personal en la mesura que siga necessària per a la gestió de les ajudes, tot això de conformitat amb el que estableix la Llei orgànica 3/2018, de 5 de desembre, de protecció de dades personals i garantia dels drets digitals. Les dades de caràcter personal, econòmic, tributari o patrimonial de cadascun dels membres de la unitat de convivència majors de setze anys seran comprovades per l'Administració en el marc de col·laboració establit amb les diferents administracions i entitats.»  
  
  
3. Després del resolc nové, i abans de la signatura, ha de dir:  
«Contra aquesta resolució de convocatòria, que posa fi a la via administrativa, es podrà interposar un recurs potestatiu de reposició en el termini d'un mes comptat des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos comptats des de l'endemà de la publicació, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa.  
  
El que es fa constar als efectes del còmput dels terminis d'interposició de recursos contra la resolució de convocatòria, els quals començaran a comptar de l'endemà de la publicació d'aquesta correcció d'errades en el Diari Oficial de Generalitat Valenciana.»  
  
  
València, 27 de febrer de 2020.- El director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana: David Vegara Rodríguez.